Nu e o noutate că an de an cantitățile de mărfuri care trec prin Portul Constanța bat toate recordurile. Conform datelor, în 2023, traficul total a depășit 92 milioane tone, față de 75 milioane tone în 2022.
Ceea ce înseamnă că și riscul de contrabandă, trafic de droguri, arme și evaziune fiscală crește direct proporțional.
În Portul Constanța, în cele două birouri vamale de frontieră vor fi amplasate două scannere.
Dacă autoritățile nu urgenteză acest proces, înseamnă că stăm deoparte și lăsăm frauda să submineze fundamentul economiei naționale.
Noile scannere vor identifica, în doar câteva secunde, orice bunuri sau substanțe interzise care ar putea fi introduse ilegal în țară.
Sunt două din cele 26 sisteme noi de scanare cu care se vor dota în următorii ani birourile vamale de frontieră.